《听雨歌读见素所上封事作》
明代·邵宝

章江门下春水来，黄流浑浑无津涯。居人争言二月八，水神作津多风雷。

拥衾听雨坐中夜，我船明发开未开。湿云十里接南浦，滕王高阁空崔嵬。

我歌欲登江上台，吁嗟行路真难哉。莆阳谏草忽在眼，歌声入江江欲回，君看铁柱生莓苔。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。